Одајата на Ниоба.
Долга сала чии ѕидови првично биле покриени со таписерии.
**Уфици** (италијански: *Galleria degli Uffizi*) — знаменит ликовен музеј во Фиренца, еден од најголемите и најстарите во светот. Содржи голем број бесценети ликовни дела од ренесансата и други периоди.

Музеот е отпочнат кога Ана Марија Луиза Медичи, како последен член на династијата, ги подарила сите семејни збирки на градот Фиренца. Се вбројува меѓу првите музеи на светот, отворен за јавноста во 1765 г. а отворен за посетители со дозвола уште од XVI век. Уфици е формално прогласен за музеј во 1865 г.

Денес Уфици е една од најзначајните знаменитости во Фиренца и меѓу најпосетените ликовни музеи во светот.

Историја
--------

Посетители пред Донското тондо на Микеланџело.
Изградбата на комплексот ја започнал Џорџо Вазари во 1560 г. по порачка на војводата Козимо I од династијата Медичи со цел да ги вдоми службите на фиренската управа (*uffizi*, „служби"). Работата ја продолжиле Алфонзо Париџи и Бернардо Буонталенти, и ја завршиле во 1581 г. Најгорниот кат бил галерија за Медичите и нивните посетители во која се изложувала семејната збирка на римски скулптури.

Внатрешното двориште („кортиле") е долго и тесно. Едниот крај излегува на рекатата Арно преку портал во дорски стил кој го обликува просторот без да го заградува. Ваквиот потфат важи за првиот пример за улично уредување во Европа. Како сликар и архитект, Вазари применил перспектива по должината на двориштето, украсувајќи ги фасадите со корнизи на покривните стреи, меѓукатните простори и трите непрекинати скалила по целата должина. Долната фасада е наизменично наредена со столбови и потпорници со вдлабнатини (ниши) во кои во XIX век се поставени скулптури на познатите уметници.

Статуи на Козимо Медичи и Андреја ди Чоне во фасадните ниши.
По смртта на Козимо I, работите на комплексот продолжиле под надзор на неговиот наследник, големиот војвода Франческо I. Овој го задолжил архитектот Буонталенти во конструкцијата на одајата наречена „Трибуна" со цел во неа да бидат изложени ремек-дела и скапоцености. Одајата имала значајно влијание врз културната наобразба на високата класа од Северозападна и Средна Европа која ја посетувала како дел од Големата обиколка. Шестаголната просторија е завршена во 1584 г.

Со тек на време е извршена пренамена на делови од комплексот, претворајќи ги во дополнителни галерии за сликите и скулптурите на Медичите. Самиот Вазари, во неговото дело *Животите на уметниците* (обј. 1550 и 1568 г.) Уфици било зборно место за уметници како Леонардо да Винчи и Микеланџело, кои го посетувале дворецот „за убавина, за работа и за разонода"

Долго време комплексот имал 45 до 50 простории посветени на слики од XIII до XVIII век.

Денешно време
-------------

Уметничкиот фонд на Уфици пораснал до тој степен што некои делови од збирките се префрлени во други музеи во градот, како што се познатите статуи во дворецот Барџело. Во 2006 г. изложбениот простор е удвоен (од 6.000 на 13.000 м2), со што јавноста добила прилика да посетува многу уметнички дела кои дотогаш стоеле во склад.

Во периодот од 1989 до 2017 г. се извршени постепени потфати за реновирање на музејот, осовременувајќи ги просториите дел по дел, преместувајќи ги поставките на привремени изложбени места. Со проширувањето, кон крајот на 2016 г. музејот добил 101 просторија со преземање на простории од градскиот архив.

Во 2016 г. музејот добил преку два милиона посетители, со што станал најпосетен музеј во земјата.

Несреќи
-------

На 27 мај 1993 г. Сицилијанската мафија детонирала автомобилска бомба на улицата Вија деи Џорџофили, оштетувајќи делови од од дворецот и усмртувајќи пет лица. Избувот уништил пет уметнички дела и оштетил уште 30. Некои од сликите биле целосно заштитени со непробојно стакло. Најголема штета е направена во неокласичната „Одаја на Ниоба" во која се изложуваат класични вајарски дела. Просторијата и делата денес се обновени, но фреските останале неповратно оштетени.

Кон почетокот на август 2007 г. Фиренца ја погодиле мошне обемни врнежи кои предизвикале протекување на вода низ покривот, делумно поплавувајќи ја горната галерија. Многу поголема била поплавата во 1966 г. во која значајно настрадале највеќето уметнички дела во Фиренца, вклучувајќи ги оние во Уфици.

Значајни дела
-------------

* Чимабуе: *Света Троица Величествена*
* Дучо ди Буонинсења: *Богородица Ручелајска*
* Џото: *Богородица Сесветителска*, *Бадиски полиптих*
* Симоне Мартини: *Благовештение со св. Маргарита и св. Ансан*
* Амброџо Лоренцети: *Сретение Господово*
* Џентиле да Фабријано, *Поклонение на мудреците*
* Паоло Учело: *Битката кај Сан Романо*
* Рогир ван дер Вајден, *Оплакување Христово*
* Филипо Липи: *Богородица со Исус*, *Крунисување Богородично*
* Пјеро дела Франческа: *Диптих со војводата Федерико да Монтефелтро и војвотката Батиста Сфорца од Урбино*
* Андреја дел Верокио: *Крштение Господово*
* Хуго ван де Хус: *Портинарски триптих*
* Сандро Ботичели: *Пролет*, *Раѓањето на Венера*, *Поклонение на мудреците од 1475 г.* и други
* Микеланџело: *Светото Семејство (Донско тондо)*
* Леонардо да Винчи: *Благовештение*, *Поклонение на мудреците*
* Пјеро ди Козимо: *Персеј ја ослободува Андромеда*
* Албрехт Дирер: *Поклонение на мудреците*
* Рафаело Санти: *Богородица со биљбиљот*, *Портрет на Лав X*
* Тицијан: *Флора*, *Урбинска Венера*
* Пармиџанино: *Долговрата Богородица*
* Караваџо: *Бах*, *Жртвувањето Исаково*, *Медуза*
* Артемизија Џентилески: *Јудита и Холоферн*
* Рембрант: *Автопортрет како младич*, *Автопортрет како старец*, *Портрет на старец*

Збирката опфаќа и антички вајарски дела како *Острач* и *Борачи*.

Избрани дела
------------

* Симоне МартиниБлаговештение305 × 265 смСимоне Мартини  
*Благовештение*  
305 × 265 см
* Џото ди БондонеБогородица Сесветителска325 × 204 смЏото ди Бондоне  
*Богородица Сесветителска*  
325 × 204 см
* Џентиле да ФабријаноПоклонение на мудреците300 × 282 смЏентиле да Фабријано  
*Поклонение на мудреците*  
300 × 282 см
* Фра АнџеликоКрунисување Богородично112 × 114 смФра Анџелико  
*Крунисување Богородично*  
112 × 114 см
* МазачоБогородица и св. Ана175 × 103 смМазачо  
*Богородица и св. Ана*  
175 × 103 см
* Лоренцо МонакоПоклонение на мудреците115 × 177 смЛоренцо Монако  
*Поклонение на мудреците*  
115 × 177 см
* Сандро БотичелиРаѓањето на Венера173 × 279 смСандро Ботичели  
*Раѓањето на Венера*  
173 × 279 см
* Сандро БотичелиПролет203 × 314 смСандро Ботичели  
*Пролет*  
203 × 314 см
* Сандро БотичелиПоклонение на мудреците108 × 173 смСандро Ботичели  
*Поклонение на мудреците*  
108 × 173 см
* Сандро БотичелиПоклонение на мудреците111 × 134 смСандро Ботичели  
*Поклонение на мудреците*  
111 × 134 см
* Пјеро дела ФранческаВојводи на Урбино47 × 66 смПјеро дела Франческа  
*Војводи на Урбино*  
47 × 66 см
* Филипо ЛипиБогородица со Исус и ангел95 × 64 смФилипо Липи  
*Богородица со Исус и ангел*  
95 × 64 см
* Леонардо да ВинчиПоклонение на мудреците243 × 246 смЛеонардо да Винчи  
*Поклонение на мудреците*  
243 × 246 см
* Леонардо да ВинчиБлаговештение98 × 217 смЛеонардо да Винчи  
*Благовештение*  
98 × 217 см
* Верокио и Леонардо да Винчи Крштение Господово177 × 151 смВерокио и Леонардо да Винчи  
 *Крштение Господово*  
177 × 151 см
* Џовани БелиниСвештена алегорија73 × 119 смЏовани Белини  
*Свештена алегорија*  
73 × 119 см
* Пјеро ди КозимоПерсеј ја ослободува Андромеда70 × 123 смПјеро ди Козимо  
*Персеј ја ослободува Андромеда*  
70 × 123 см
* Андреја МантењаПоклонение на мудреците86 × 162 смАндреја Мантења  
*Поклонение на мудреците*  
86 × 162 см
* ПармиџаниноДолговрата Богородица216 × 132 смПармиџанино  
*Долговрата Богородица*  
216 × 132 см
* ТицијанУрбинска Венера119 × 165 смТицијан  
*Урбинска Венера*  
119 × 165 см
* ТицијанFlora80 × 64 смТицијан  
*Flora*  
80 × 64 см
* Рафаело СантиБогородица со биљбиљот107 × 77 смРафаело Санти  
*Богородица со биљбиљот*  
107 × 77 см
* МикеланџелоДонското тондопреч. 120 смМикеланџело  
*Донското тондо*  
преч. 120 см
* РафаелоПапата Лав X со семејството154 × 119 смРафаело  
*Папата Лав X со семејството*  
154 × 119 см
* ЏорџонеСудот Соломонов89 × 72 смЏорџоне  
*Судот Соломонов*  
89 × 72 см
* Паоло УчелоБитката кај Сан Романо182 × 220 смПаоло Учело  
*Битката кај Сан Романо*  
182 × 220 см
* ЏорџонеСудот Мосјеев89 × 72 смЏорџоне  
*Судот Мосјеев*  
89 × 72 см
* КараваџоЖртвувањето Исаково104 × 135 смКараваџо  
*Жртвувањето Исаково*  
104 × 135 см
* КараваџоМедуза60 × 55 смКараваџо  
*Медуза*  
60 × 55 см
* КореџоПочинка бегајќи кон Египет124 × 107 смКореџо  
*Починка бегајќи кон Египет*  
124 × 107 см
* Рогир ван дер ВајденОплакување Христово96 × 110 смРогир ван дер Вајден  
*Оплакување Христово*  
96 × 110 см
* Албрехт ДирерПоклонение на мудреците99 × 114 смАлбрехт Дирер  
*Поклонение на мудреците*  
99 × 114 см
* Ханс МемлингБогородица со ангели76 x 60 смХанс Мемлинг  
*Богородица со ангели*  
76 x 60 см
* Франсиско ГојаПортрет на Марија Терезија83 × 62 смФрансиско Гоја  
*Портрет на Марија Терезија*  
83 × 62 см
* Петер Паул РубенсТриумфалниот влез на Анри IV во Париз380 × 692 смПетер Паул Рубенс  
*Триумфалниот влез на Анри IV во Париз*  
380 × 692 см
* Диего ВеласкесАвтопортрет104 × 83 смДиего Веласкес  
*Автопортрет*  
104 × 83 см
* КараваџоМладиот Бах95 × 85 смКараваџо  
*Младиот Бах*  
95 × 85 см
* Ањоло БронѕиноПортрет на Елеонора Толедска,115 × 96 смАњоло Бронѕино  
*Портрет на Елеонора Толедска*,  
115 × 96 см
* РембрантПортрет на старец, веројатно Јан Амос Коменски102 × 83 смРембрант  
*Портрет на старец*, веројатно Јан Амос Коменски  
102 × 83 см
* РембрантАвтопортрет74 × 55 смРембрант  
*Автопортрет*  
74 × 55 см
* Хуго ван де ХусПортинарски триптих253 × 304 смХуго ван де Хус  
*Портинарски триптих*  
253 × 304 см
* Албрехт АлтдорферМачеништвото на св. Флоријан76 × 67 смАлбрехт Алтдорфер  
*Мачеништвото на св. Флоријан*  
76 × 67 см
* Антонис ван ДајкПортрет на Карло V191 × 123 смАнтонис ван Дајк  
*Портрет на Карло V*  
191 × 123 см
* Паоло ВеронезеМачеништвото на Света Јустина103 × 113 смПаоло Веронезе  
*Мачеништвото на Света Јустина*  
103 × 113 см
* Ел ГрекоСв. Јован Богослов и св. Франциск110 × 86 смЕл Греко  
*Св. Јован Богослов и св. Франциск*  
110 × 86 см

Поврзано
--------

* Палацо Пити

Наводи
------

1. 1 2  „Official Italian visitor figures, 2016" (PDF). Архивирано од изворникот (PDF) на 2017-01-10. Посетено на 2018-12-16.
2. 1 2  „Uffizi Gallery Tickets - Museums Tickets Florence Uffizi Gallery". *www.florence-museum.com*.
3. ↑  „L'Esperienza dei primi diretorri dei musei autonom". *www.beniculturali.it*. 13 November 2017. Архивирано од изворникот на 2020-03-02.
4. ↑  „History of Uffizi Gallery". *www.uffizi.com*. Архивирано од изворникот на 2021-04-15. Посетено на 2018-12-16.
5. ↑  Sigfried Giedion, *Space, Time and Architecture* (1941) 1962 fig.17.
6. ↑  „Tribuna :: Hall n. 18 ► Virtual Uffizi". *Virtual Uffizi Gallery*.
7. ↑  Fossi, Gloria. *The Uffizi.* (Giuniti, 1999), стр. 8.
8. ↑  „Discover the New Halls at Uffizi". *Virtual Uffizi Gallery*.
9. 1 2  „History". *uffizi.org*. Архивирано од изворникот на 2015-07-04.
10. ↑  Cowell, Alan (28 May 1993). „Bomb Outside Uffizi in Florence Kills 6 and Damages Many Works" – преку www.nytimes.com.
11. ↑  „Why Florence still lives in fear of the flood". *The Independent*. 3 November 1996.

Надворешни врски
----------------

|  |  |
| --- | --- |
| Ризница | „Уфици" на Ризницата ? |

* Матична страница
* Уфици — Уметнички проект на Гугл (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 169401840
* LCCN: n79007196
* ISNI: 0000 0001 2172 1622
* GND: 2042762-1
* SUDOC: 027439534
* BNF: cb12074174p (податоци)
* ULAN: 500125191
* NLA: 36540829
* NDL: 00628266
* NKC: mzk2006318293
* BNE: XX136666
* CiNii: DA02463983

 |

 |

Координати: 43°46′06″ N; 11°15′20″ E﻿ / ﻿43.7684° СГШ; 11.2556° ИГД﻿ / 43.7684; 11.2556